
	     Nr.14

8.
Par nedzīvojamās telpas Nākotnes ielā 1, Birzgalē, Birzgales pag., Ogres nov., iznomāšanu 

Ogres novada pašvaldībā (turpmāk – Pašvaldība) saņemts SIA “BITE Latvija”, reģistrācijas Nr. 40003742426, juridiskā adrese: Uriekstes iela 2A – 24, Rīga, LV-1005 (turpmāk – Sabiedrība), pilnvarotās personas Igora Žukova, kurš pārstāv Sabiedrību pamatojoties uz 2026. gada 13. aprīlī taisīto pilnvaru Nr. 51/2026-IŽ, 2026. gada 15. jūnija iesniegums, reģistrācijas Nr. 2-4.1/3252, ar lūgumu noslēgt nomas līgumu par telpu nekustamā īpašuma, nosaukums “Ambulance”, adrese: Nākotnes iela 1, Birzgale, Birzgales pag., Ogres nov., kadastra numurs 7444 005 0238, sastāvā esošās būves, kadastra apzīmējums 7444 005 0238 001, otrā stāva telpu grupu, kadastra apzīmējums 7444 005 0238 001 009, platība 7,9 m2. Telpa ir nepieciešama elektronisko sakaru pakalpojumu nodrošināšanai (kabeļtelevīzijas pakalpojumi) Birzgales iedzīvotājiem.
Zemgales rajona tiesas Birzgales pagasta zemesgrāmatas nodalījumā Nr. 100000066958 ierakstīts nekustamais īpašums, nosaukums “Ambulance”, adrese: Nākotnes iela 1, Birzgale, Birzgales pag., Ogres nov., kadastra numurs 7444 005 0238, kura sastāvā ietilpst zemes vienība, kadastra apzīmējums 7444 005 0238, platība 0,348 ha un ambulances ēka (būve), kadastra apzīmējums 7444 005 0238 001, adrese: Nākotnes iela 1, Birzgale, Birzgales pag., Ogres nov., LV-5033 (turpmāk – Ēka).

Saskaņā ar Valsts zemes dienesta Nekustamā īpašuma valsts kadastra informācijas sistēmas datiem Ēkas kopējā platība ir 729,5 m², t. i., daļēji sadalīta dzīvokļa īpašumos, telpu grupas, kadastra apzīmējums 7444 005 0238 001 009, lietošanas veids ir vairumtirdzniecības un mazumtirdzniecības telpu grupa (1230).

Ēkas 2. stāvā atrodas Pašvaldībai piederoša telpu grupas, kadastra apzīmējums 7444 005 0238 001 009, sastāvā esošā nedzīvojamā iekštelpa Nr. 1, platība 7,9 m2 (turpmāk – Telpa). Telpa šobrīd nav nepieciešama Pašvaldības autonomo funkciju veikšanai. Telpas izmantošanas iespējas ir ierobežotas tās platības dēļ, Telpas uzturēšanas izdevumi jāsedz Pašvaldībai, tāpēc būtu lietderīgi Telpu iznomāt tehnisko iekārtu izvietošanai, lai nodrošinātu elektronisko sakaru pakalpojumus Birzgales pagasta iedzīvotājiem.
Publiskas personas mantas iznomāšanas kārtību, nomas maksas noteikšanas metodiku un izņēmumus noteic Ministru kabineta 2018. gada 20. februāra noteikumi Nr. 97 “Publiskas personas mantas iznomāšanas noteikumi” (turpmāk – Noteikumi). 

Saskaņā ar Noteikumu 6.3. apakšpunktu šo noteikumu 2. nodaļas normas var nepiemērot, izņemot šo noteikumu 12., 14., 15., 18., 19., 20., 21., 30. un 31. punktu, ja iznomā nomas objektu bankomātu, pārtikas automātu vai tehnisko iekārtu izvietošanai, kā arī ja nekustamajā īpašumā vai tā daļā nomniekam, kurš nomā nekustamā īpašuma daļu, tiek iznomāta vieta tā reklāmas vai izkārtnes izvietošanai.

Noteikumu 9. punkts noteic, ja nomas objektu iznomā šo noteikumu 4.1., 4.4., 6.1., 6.2., 6.3., 6.4., 6.5. vai 6.8. apakšpunktā minētajos gadījumos, ievēro nosacījumu, ka informāciju par nomas objekta iznomāšanu publisko tā, lai tā sasniegtu pēc iespējas plašāku nomas tiesību pretendentu loku. Šo noteikumu 26. punktā minētajās tīmekļvietnēs publicē šo noteikumu 25.1., 25.2., 25.3., 25.4., 25.7. un 25.10. apakšpunktā minēto informāciju, izņemot gadījumus, kad nekustamā īpašuma vai tā daļas nomniekam, kurš nomā nekustamā īpašuma daļu, tiek iznomāta vieta tā reklāmas vai izkārtnes izvietošanai, kā arī ja nomas līgums slēdzams ar nomas tiesību pretendentu, ko izraugās publisko iepirkumu jomu regulējošajos normatīvajos aktos noteiktajā kārtībā.
Publiskas personas finanšu līdzekļu un mantas izšķērdēšanas novēršanas likuma 3. panta 2. punkts nosaka, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir manta atsavināma un nododama īpašumā vai lietošanā citai personai par iespējami augstāku cenu, savukārt šī likuma 6.1 panta pirmā daļa paredz, ja likumā vai Ministru kabineta noteikumos nav paredzēts citādi, kustamās mantas nomas līgumu slēdz uz laiku, kas nav ilgāks par pieciem gadiem, nekustamā īpašuma nomas līgumu - uz laiku, kas nav ilgāks par 70 gadiem.
Noteikumu  4. nodaļa noteic nosacītās nomas maksas noteikšanas metodiku, ja nomas objektu iznomā privāto tiesību subjektam. Saskaņā ar Noteikumu 79. punktu, ja nomas objekts ir nekustama manta, nomas objekta nosacītās nomas maksas noteikšanai iznomātājs organizē nomas objekta apsekošanu un faktiskā stāvokļa novērtēšanu un nosacīto nomas maksu nosaka, ievērojot nomas objekta tehnisko stāvokli, atrašanās vietu, izmantošanas iespējas un citus apstākļus. Atbilstoši Noteikumu 81. punktam, ja nomas objekts ir nekustamais īpašums, nosacīto nomas maksu nosaka, ievērojot šo noteikumu 79. un 80. punktu, bet ne zemāku par nomas maksu, kas noteikta saskaņā ar šo noteikumu 3. nodaļu, izņemot šajos noteikumos minētos gadījumus.
Noteikumu 80. punkts noteic, ka nekustamās mantas nosacītās nomas maksas noteikšanai iznomātājs var pieaicināt neatkarīgu vērtētāju. Ja iznomā nomas objektu, kas sastāv no būves un zemes, un nomas maksas noteikšanai pieaicina neatkarīgu vērtētāju, nomas maksu nosaka visam nomas objektam kopā atbilstoši neatkarīga vērtētāja noteiktai tirgus nomas maksai. Ja nomas objektu, nerīkojot izsoli, iznomā saimnieciskai darbībai un samazinātas nomas maksas piemērošanas gadījumā atbalsts nomniekam kvalificējams kā komercdarbības atbalsts, nomas maksu nosaka atbilstoši neatkarīga vērtētāja noteiktai tirgus nomas maksai. Ja nomas maksas noteikšanai pieaicina neatkarīgu vērtētāju un tā atlīdzības summu ir iespējams attiecināt uz konkrētu nomnieku, nomnieks papildus nomas maksai kompensē iznomātājam neatkarīga vērtētāja atlīdzības summu.
Pašvaldībā ir saņemts sabiedrības ar ierobežotu atbildību “EIROEKSPERTS”, reģistrācijas Nr. 40003650352, 2026. gada 11. augusta novērtējums ar reģistrācijas Nr. L16415/ER/2026 “Ambulances ēkas telpu grupas ar kadastra apzīmējumu 74440050238001009, Nākotnes ielā 1, Birzgalē, Birzgales pagastā, Ogres novadā tirgus nomas maksas novērtējums”, saskaņā ar kuru Telpas tirgus nomas maksa par 1 m² mēnesī (bez pievienotās vērtības nodokļa) 2026. gada 6. augustā ir 3,00 EUR (trīs euro).
Pašvaldības mantas novērtēšanas un izsoles komisija 2026. gada 28. augustā pieņēma lēmumu “Par nosacītās nomas maksas noteikšanu neapdzīvojamu telpu nekustamajā īpašumā  Nākotnes iela 1, Birzgale, Birzgales pagasts, Ogres novads nomai” (protokols Nr. KO.14/157) noteikt Telpas nomas maksu par 1 m² mēnesī 3,00 EUR (trīs euro) bez pievienotās vērtības nodokļa.

Pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta pirmo daļu, Pašvaldību likuma 10. panta pirmās daļas 21. punktu, 73. panta ceturto daļu, Ministru kabineta 2018. gada 20. februāra noteikumu Nr. 97 ”Publiskas personas mantas iznomāšanas noteikumi” 6.3. apakšpunktu, 9., 12., 79., 80., 81. punktu, kā arī ņemot vērā Ogres novada pašvaldības mantas novērtēšanas un izsoles komisijas 2026. gada 28. augusta lēmumu “Par nosacītās nomas maksas noteikšanu neapdzīvojamu telpu nekustamajā īpašumā Nākotnes iela 1, Birzgale, Birzgales pagasts, Ogres novads nomai” (protokols Nr. KO.14/157), 
balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Mariss Martinsons, Matīss Mežaks, Pāvels Kotāns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 

Ogres novada pašvaldības dome NOLEMJ:
1. Iznomāt uz 6 (sešiem) gadiem nekustamā īpašuma ar nosaukumu “Ambulance”, adrese: Nākotnes iela 1, Birzgale, Birzgales pag., Ogres nov., kadastra numurs 7444 005 0238, sastāvā esošās ambulances ēkas (būves), kadastra apzīmējums 7444 005 0238 001, Ogres novada pašvaldībai piederošās telpu grupas, kadastra apzīmējums 7444 005 0238 001 009, sastāvā esošo nedzīvojamo iekštelpu Nr. 1, platība 7,9 m2 (turpmāk – Telpa). 
2. Noteikt Telpas nomas mērķi - tehnisko iekārtu izvietošana, lai nodrošinātu elektronisko sakaru pakalpojumus.
3. Noteikt Telpas nomas maksu par 1 (vienu) kvadrātmetru mēnesī 3,00 EUR (trīs euro), bez pievienotās vērtības nodokļa, ja publikācijā par Telpas iznomāšanu noteiktajā termiņā pieteicies tikai viens pretendents, un noteikt Telpas izsoles sākuma nomas maksu par 1 (vienu) kvadrātmetru mēnesī 3,00 EUR (trīs euro), bez pievienotās vērtības nodokļa,  ja organizējama Telpas nomas tiesību izsole.
4. Uzdot Ogres novada pašvaldības mantas novērtēšanas un izsoles komisijai normatīvajos aktos noteiktajā kārtībā publicēt informāciju par Telpas iznomāšanu, tostarp nosakot, ka nomnieks kompensē neatkarīga vērtētāja pakalpojumu izmaksas par nomas maksas noteikšanu, apstiprināt nomas tiesību pretendentu, organizēt Telpas nomas tiesību izsoli, ja pieteikušies vairāki nomas tiesību pretendenti, noteikt piemērojamo izsoles veidu, kā arī apstiprināt izsoles noteikumus un rezultātus.
5. Pilnvarot Ogres novada Birzgales pagasta pārvaldes vadītāju mēneša laikā pēc Ogres novada pašvaldības mantas novērtēšanas un izsoles komisijas lēmuma par nomas tiesību pretendenta apstiprināšanu vai izsoles rezultātu apstiprināšanu, sagatavot, organizēt un noslēgt Telpas nomas līgumu normatīvajos aktos noteiktajā kārtībā, saskaņojot ar Ogres novada pašvaldības Centrālo administrāciju.
6. Kontroli par lēmuma izpildi uzdot Ogres novada pašvaldības izpilddirektoram. 
(Sēdes vadītāja,

domes priekšsēdētāja A. Kraujas paraksts)

